৩ ঘণ্টার সফর! মণিপুরকে অপমান করতে যাচ্ছেন মোদি? কটাক্ষ কংগ্রেসের

ওয়েবডেস্ক- প্রধানমন্ত্রীর (Pm Narendra Modi) মণিপুর সফরকে (Manipur Visit) তীব্র কটাক্ষ কংগ্রেস সাধারণ সম্পাদক জয়রাম রমেশের (Jairam Ramesh)। ক্ষোভ উগরে দিয়ে তিনি বলেন, আসলে এটা প্রধানমন্ত্রীর কোনও সফরই না, বলা যেতে পারে, এটা প্রধানমন্ত্রীর ‘অ সফর যাত্রা’। জয়রাম রমেশ বলেন, শুধুমাত্র তিনঘণ্টার জন্য মণিপুর যাচ্ছেন প্রধানমন্ত্রী। ‘মাত্র তিন ঘণ্টার জন্য সফর! মণিপুরের মানুষকে অপমান করতে মাত্র এই কয়েক ঘণ্টার জন্য সেই রাজ্যে যাচ্ছেন তিনি?

The proposed visit of the Prime Minister to Manipur on Sept 13 is being hailed by his cheerleaders.

But it appears that he will be spending just about 3 hours–yes just 3 hours–in the state. What does he hope to accomplish by such a rushed trip? This is actually an insult to… pic.twitter.com/Yvbd5MXH8q

— Jairam Ramesh (@Jairam_Ramesh) September 7, 2025

২০২৩ এর জাতি দাঙ্গায় বিধবস্ত মণিপুর। কুকি ও মেইতিদের সংঘর্ষের বিপর্যস্ত এই রাজ্যটি। মৃত্যু, ভিটে মাটি ছেড়ে অন্যত্র চলে গেছে মানুষ, মেয়েদের উপর অত্যাচার, নির্যাতন ধর্ষণের ঘটনা বেড়েছে। প্রধানমন্ত্রীকে এই রাজ্যে আসার জন্য বার বার আবেদন জানিয়েছে কংগ্রেস। কিন্তু প্রধানমন্ত্রী যাওয়ার সময় হয়নি। এর পর আগামী ১৩ সেপ্টেম্বর প্রধানমন্ত্রী নরেন্দ্র মোদি মণিপুর সফরে যাচ্ছেন।

আরও পড়ুন- জিএসটি নিয়ে বিজেপকে ‘মুনাফাখোর’ বলে আক্রমণ অখিলেশের

কংগ্রেসের জয়রাম রমেশ এক প্রধানমন্ত্রীর মাত্র তিনঘণ্টার সফরকে কটাক্ষ করে বলেছেন, মাত্র তিন ঘণ্টা আর মণিপুরের মানুষ তাঁর জন্য ২৯ মাস ধরে যন্ত্রণা নিয়ে অপেক্ষা করছে। জয়রাম রমেশের প্রশ্ন, এত তাড়াহুড়ো করে মণিপুরের গিয়ে কী অর্জন করতে চান প্রধানমন্ত্রী? আসলে ১৩ সেপ্টেম্বর এই সফর প্রধানমন্ত্রীর অ-সফর হবে। তিনি আবারও মণিপুরের জনগণের প্রতি তার উদাসীনতা এবং অসংবেদনশীলতা প্রকাশ করবেন।

আগেও রাজ্যে ব্যাপক ধ্বংসযজ্ঞ সত্ত্বেও মণিপুর সফর না করার জন্য কংগ্রেস একাধিকবার প্রধানমন্ত্রী সমালোচনা করে।

উল্লেখ্য, দাঙ্গায় আগুনে জ্বলছে মণিপুরের। এই ঘটনার পর এই প্রথম মণিপুর যাচ্ছেন প্রধানমন্ত্রী। মেইতি ও কুকিদের মধ্যে সংঘর্ষে জ্বলছে রাজ্যটি। প্রায় ২৫০’ র বেশি মানুষের মৃত্যু, ভিটে মাটি ছেড়ে অন্যত্র আশ্রয় নিতে হয়েছে ৬০ হাজারের বেশি মানুষকে। কয়েক মাস ধরে সহিংসতা কমেছে কিন্তু সহিংসতা শুরু হওয়ার দুই বছরেরও বেশি সময় পরেও রাজ্যটি জাতিগতভাবে বিভক্ত রয়ে গেছে। মেইতেই এবং কুকি-জো উপজাতিরা এখনও একে অপরের এলাকায় যেতে পারে না।

কংগ্রেস এর আগে বলেছিল প্রধানমন্ত্রী এত দিন পরে দাঙ্গা বিধবস্ত উত্তর-পূর্ব রাজ্যটিতে কম সময়ের জন্য পরিদর্শন করার সাহস পেয়েছেন। নিজের মধ্যে সহানুভূতি জাগিয়ে তুলেছেন। তবে বড্ড দেরি হয়ে গেছে।

দেখুন আরও খবর-